gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl ast gl gl gl gl gl gl gl gl gl gl gl gl gl gl ja en sv fr de de gl gl gl gl gl gl gl gl gl gl gl es gl pt gl gl gl gl gl gl gl gl pt gl pt en ca gl gl pt
Vieiros: Galiza Hoxe - Garzón recibe o censo con máis de catro mil nomes de represaliados galegos
Sábado, 24 de setembro de 2022
O documento, elaborado pola Consellaría de Cultura, recolle 4.396 nomes, así como os lugares onde se atopan os restos desas persoas, ademais de 224 casos "descoñecidos".
Tags: Audiencia Nacional Consellaría de Cultura e Deporte ditadura franquista Galiza represaliados represión
O estudo, encargado por Cultura, localiza 26 foxas espalladas polo país / Imaxe: ARMH
Estes últimos 224 casos aparecen nos arquivos baixo o epígrafe de "descoñecidos", e son os únicos sen nomes e apelidos neste censo, que esta sexta feira foi entregado ao xuíz da Audiencia Nacional española, Baltasar Garzón, polo Goberno. Os outros 4.396 nomes de vítimas do franquismo están completos, e aparecen a carón dos lugares onde se atopan soterrados os seus posuidores, coa descrición das causas das súas mortes, descritas, entre 1936 e 1939, polos seus asasinos.
Ademais do censo, o xuíz Garzón recibiu un mapa que recolle 305 "lugares de represión", que foron escenario de fusilamentos e paseos ou soterramentos. Tamén hai cárceres e predios nos que se practicou a tortura e 26 foxas e 11 puntos da costa nos que se deitaban os cadáveres.
Antes que fose solicitada
O Goberno remitiulle ao xuíz toda esta documentación, que esta sexta feira estaba xa en Madrid, a pesar de que Baltasar Garzón aínda non llela tiña solicitado. O maxistrado ditara, o pasado 1 de setembro unha providencia na que reclamaba a institucións como o Valle dos Caídos, a Conferencia Episcopal Española (CEE), o Centro Documental de Memoria Histórica ou os alcaldes de Madrid, Sevilla, Granada e Córdoba que elaborasen diversas listaxes e aportasen datos sobre os desaparecidos durante a Guerra Civil.
O xuíz adoptou esta decisión como paso previo a decidir se é competente ou non para investigar as denuncias que varias asociacións da memoria histórica presentaron o 18 de xullo de 2007 na Audiencia Nacional. Estes colectivos solicitaran a persecución penal dos autores das desaparicións, asasinatos, torturas e exilios forzosos que se cometeron a partir de 1936.
Entre as denuncias das asociacións atópanse tamén as formuladas pola Asociación pola Memoria Histórica do 36, de Ponteareas, o que fai pensar que se a investigación avanza, os datos aportados pola Xunta serán útiles para o proceso que se poida desenvolver na Audiencia Nacional española.
Un intenso traballo de investigación
A conselleira de Cultura, Ánxela Bugallo aseguraba, o pasado día 3 de setembro, que os datados remitidos a Garzón son froito dun traballo de investigación "rigoroso" no que se implicaron as tres universidades galegas e que xuntou datos de 14.600 persoas, das que 3.588 faleceron durante a contenda.
O censo tirouse do traballo 'As vítimas, os nomes, as voces, os lugares' que no seu momento impulsou a Consellaría de Cultura.
A memoria dos galegos represaliados pola ditadura resoará na Audiencia Nacional
O xuíz Garzón pídelle á Igrexa que achegue datos sobre os desaparecidos na Guerra Civil
O franquismo segoulle a vida en Galiza a 3.588 persoas entre 1936 e 1939
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
A RAG presenta un recurso contra o decretazo Edición xeral
No 25 de xullo, "que a fogueira do esprito siga quentando as vosas vidas" Edición xeral
Os recortes da Xunta en materia de prevención de incendios poñen en perigo os montes Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto